hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en en en en en en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu hu en fr en hu en hu en hu hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu hu en fr en hu en hu en hu hu en fr en hu en hu en hu hu hu en fr en hu en hu en hu hu en fr en hu en hu en hu hu hu en fr en hu en hu en hu en fr en hu en hu en hu hu hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu hu en fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2017. március 21. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Cikkajánló – 2017. március 21.
Vissza a mozgalomhoz! BKV: sztrájk vagy Orbán? Fóti tüntetés. Vastagabb boríték. Elitellenesség. Balmixek.
(Boros Péterné MKKSZ-elnök cikke.) A magyar szakszervezeti életnek vissza kell találnia mozgalmi munkaformáihoz. A részben mesterségesen kialakított szervezeti széttagoltságot az ágazati logika mentén egységessé tett szakmai-ágazati szervezeteknek kell felváltaniuk. Az érdekvédelem fokozottabban kell, támaszkodjon az európai egyezségokmányokra, az ILO normákra, és számon kell kérnie az érdekegyeztetés számos intézményét az államon….
A magyar szakszervezetek – a pártrendszer elfajulása és a politikai pártok bizalmi katasztrófája, a jogállam megroppanása miatt – ma nemzetpolitikai felelősséget jelentő kihívással néznek szembe.
Schmidt Jenő: öt évet adok ennek a rendszernek
Harminc-negyven százalékos köztisztviselői béremelést sürget a legnagyobb taglétszámú önkormányzati érdekvédelmi szövetség, a Települési Önkormányzatok Országos Szövetsége (TÖOSZ). A szervezet elnöke, a Somogy megyei Tab kisvárosának fideszes polgármestere, Schmidt Jenő elkeseredett, öt évet ad a jelenlegi rendszernek, utána az állam lerázza magáról a most elvett önkormányzati feladatokat.
LMP: a kormány csapást mér a népegészségügyre
A népegészségügy elleni csapásként értékeli az LMP négy egészségügyi háttérintézmény megszüntetését vagy összevonását.
Keveslik a fizetésüket a védőnők
Diszkriminatívnak tartják a bérezésüket a védőnők a többi egészségügyi dolgozóhoz képest, és keveslik is a fizetésüket. Minderről egy egységesen megfogalmazott levélben tájékoztatják a döntéshozókat.
Felháborító különbségek a védőnők fizetésében
A Magyar Védőnők Egyesületének elnöke, valamint csaknem ötszáz védőnő fordult beadvánnyal az alapvető jogok biztosához, mivel vannak, akik lényegesen kevesebbet keresnek társaiknál.
Tüntetnek a fóti gyermekváros bezárása ellen április elején
Békés demonstrációra készülnek április elején a fóti gyermekváros egykori növendékei az otthon bezárása, a kis családokként működő közösségek szétrobbantása, a nevelők ellehetetlenítése ellen tiltakozva. Az intézmény sorsáról az érintettek is keveset tudnak, értesüléseik szerint a gyermekvárost már idén nyáron elkezdhetik kiüríteni.
„Ez az oktatási rendszer óriási kudarca”
(2017.03.18.) Nemrégiben hatalmas sajtófigyelmet kapott a Magyar Tudományos Akadémia köztestületi tagjaiból szerveződő Stádium 28 Kör fóruma, ahol a kör tagjai a magyar oktatás rendszerszintű problémáit elemezték. Az egyik előadó, Kertesi Gábor közgazdász, az MTA Közgazdasági Intézetének munkatársa szerint az iskolaigazgatók felelőssége lenne, hogy minden 15 éves gyermek tudjon értőn olvasni, de ehhez megfelelő autonómiát és elegendő forrást kellene adni nekik.
Vezérkari főnök: akár meg is duplázható a határ menti létszám
A most elkészült határvédelmi bázisok konténerei bővíthetőek, akár meg is duplázható az ott szolgálatot teljesítők létszáma – mondta a Honvéd Vezérkar Főnöke.
BKV – Április végén sztrájkolhatnak a dolgozók
Ha nem enyhít a kormány a BKV bérfeszültségein, április végén sztrájkba léphetnek a dolgozók. Ha áprilisig nem oldódik meg a tömegközlekedési dolgozók helyzete, sztrájkot jelentenek be a hónap végére – mondta Gulyás Attila az ATV-ben.
BKV: felmondások és sztrájkfenyegetés
Nyolcszáznál több aláírt felmondási nyilatkozatot helyeztek letétbe az Egységes Közlekedési Szakszervezetnél (EKSZ) a BKV dolgozói, többségében járművezetők és karbantartók, mert a cég vezetése továbbra sem adott bérajánlatot, az érdekvédők 3 évre szóló 30 százalékos követelését azonban nem fogadja el. Az állóháborúban a közlekedési vállalatnál működő három szakszervezet más-más módszerekkel bombázza a vezetőséget,
Tarlós megpróbálja kiimádkozni Orbánból a BKV-s béremelést
A Fővárosi Közgyűlés jövő hét szerdán ülésezik, de várhatóan már előbb, Orbán Viktor és Tarlós megbeszélésén eldől, hogy a kormány mennyi pénzt ad a BKV bérfejlesztésére a fővárosnak – értesült a 24.hu.
Azbesztper – Ítélet várható
(2017.03.17.) A végéhez közeledik Magyarország első azbesztpere, a következő, júniusi tárgyalási napon ítéletet hirdethet a bíróság – értesült lapunk. A Fővárosi Törvényszéken zajló perben három felperes – Varga József, Paziczki Katalin és György-Sándor Judit – ügyében születhet ítélet.
A beteg felperesek az államot perlik, mert amikor az azbesztszilánkok a tüdejükbe kerültek, a gyár még állami tulajdonban volt (a mezotelióma lappangási ideje 20-30 év is lehet, mire kiderül a baj, legtöbbször már nem lehet segíteni). Noha a per 2014 nyarán indult, az első érdemi tárgyalás csak 2015 januárjában volt, a bíróság ugyanis hónapokig nem tudta megállapítani, ki jogosult képviselni a államot, a Nemzeti Fejlesztési Minisztérium vagy a Nemzeti Vagyonkezelő Zrt. A per nyolc mezoteliómás felperese közül már csak ketten vannak életben.
Az ügyben hónapok óta bizonyítási eljárás zajlik: arra az egyértelműnek tűnő kérdésre kell bizonyító erejű választ találni, hogy a felperesek valóban a gyárból származó azbeszttől betegedtek-e meg. Az ÁNTSZ komplex vizsgálatokat indított, a perdöntő eredmények április végére várhatóak.
Tíz százalékkal nőttek a bérek januárban
Januárban tíz százalékkal, 273 800 forintra emelkedtek a keresetek, ami azt jelenti, hogy a családok is érezhetik a tavaly novemberi hatéves bérmegállapodás hatását  – jelentette ki Varga Mihály. Már 49 hónapja töretlen a reálbérek emelkedése hazánkban.
Az intézményi adatok szerint a versenyszférában soha nem látott mértékű, 87 ezres létszámbővülés következett be egy év leforgása alatt.
Januárban vastagabb volt a boríték: 273 ezerre nőtt az átlagkereset
2017. januárban a bruttó átlagkereset 10 százalékkal nőtt az előző év azonos időszakához viszonyítva – derült ki a Központi Statisztikai Hivatal legfrissebb adataiból.
A költségvetési szférában és a nonprofit szervezeteknél dolgozók egy része, mintegy 94 ezer fő – az adó- és járulékváltozások ellentételezését szolgáló, a keresetbe nem tartozó – kompenzációban részesült, ennek összege átlagosan 8700, illetve 8300 forint. Nemzetgazdasági szinten az átlagos – családi kedvezmény nélkül számított – nettó kereset 182 100 forint volt. 2017-ben a családi adókedvezmény a kétgyermekes családok esetében emelkedett, befolyásolva a nettó keresetek nagyságát és változását. A kedvezményt is figyelembe véve a nettó kereseti átlag 189 900 forintra becsülhető.
Kicsiket sújt a nagy bér
Éves összehasonlításban 10 százalékkal nőttek idén januárban a bruttó keresetek, amelyek így 273 800 forintra emelkedtek a KSH hétfői közlése szerint. A nemzetgazdasági tárca a jelentős béremelést a tavaly novemberi hatéves bérmegállapodás hatásának tudta be. A kisebb cégeknek nagyobb terhet okozott a kötelező béremelés.
Kit támogatott a Nemzeti Üdülési Alapítvány?
Az ATV Start vendége Szigetvári Viktor elnök, Országos Politikai Tanács, Együtt.
Bűn lenne emelni a nyugdíjkorhatárt
(2017.03.17.) Dicsérte és kritizálta is a magyar gazdaságot az OECD ma megjelent éves jelentése. A lapunknak nyilatkozó Csath Magdolna közgazdász professzor szerint több szempontból is problémás a szervezet jelentése.
Iparágak alakulnak át és szűnhetnek meg a digitalizáció miatt
Ha a gépek és berendezések működésekor keletkezett információt kombináljuk a 3D-s nyomtatással, flexibilis robotokkal vagy önműködő járművekkel, teljes iparágak alakulnak át, vagy meg is szűnnek – nyilatkozta a General Electric magyarországi leánycégének elnöke a Világgazdaságnak adott hétfői interjúban.
Uniós jogba ütközik európai állampolgárok megkülönböztetése
Az Európai Unió szabályaiba ütközik, ha Ausztria az ott élő uniós állampolgárokat megkülönböztetné az osztrák állampolgároktól – mondta Lórodi László munkajogász hétfőn az M1 aktuális csatornán. Kiemelte: ez független lenne attól, hogy hány éve élnek ott.
Mi lesz a magyar ingázók családi pótlékával?
Sebastian Kurz külügyi és integrációs miniszter ismét bedobta azt a javaslatot, hogy az Ausztriában dolgozó uniós polgárok külföldön élő gyerekei után csak a külföldi szociális támogatást fizessék ki – adta hírül a Hvg.hu. A portál szerint Ausztria évente körülbelül 250 millió eurót (77 milliárd forintot) fizet ki a külföldön élő gyerekek után, különböző szociális ellátások címén. Ezt szeretnék most csökkenteni.
A britek több területen továbbra is számítanak a külföldi munkaerőre
A Századvég Alapítvány kutatója szerint Nagy-Britannia több területen, például az egészségügyben és a szállodaiparban továbbra is számít a külföldről érkező munkaerőre.
Pócza István az M1 aktuális csatorna hétfő reggeli műsorában kifejtette: vannak jól körülhatárolható munkakörök, amelyeket a britek az elmúlt időszakban nem tudtak vagy akartak betölteni.
Ezért a tervek szerint a Brexit után meghatározzák azokat az álláshelyeket, amelyekre külföldiek jelentkezését is várják. Ezek között lesznek alacsony képzettséggel is betölthető állások – jegyezte meg.
EBP: Követeljük a szakszervezeti munkások szabadon bocsátását!
(2017. március 19.) A Maruti-Suzuki munkásai a szakszervezeti jogokért harcolnak. A munkásokat paramilitáris erők támadták meg, akiket a Maruti-Suzuki vezetése bérelt fel. A brutális események eredményeként 117 munkást felmentettek, de 31-et elítéltek különféle vádakban, köztük 13-at gyilkosságért, amely halállal vagy életfogytiglannal büntetendő Indiában. Semmilyen bizonyítékkal nem tudták alátámasztani a 13 elítélt bűnösségét, akik közül 11-en az MSWU vezetői, amely a Marutiban alakult független szakszervezet, és amelyet a vezetőség erőszakkal próbált megtörni.
Felszólítjuk az indiai kormányt, hogy befolyásával halassza el az ítéletet, amíg független bíróság igazságos eljárást nem folytat le.Mivel a munkások jogai különösen fontosak számunkra, mi is mindent megteszünk, hogy informálódjunk a folyamat részleteiről. Meggyőződésünk, hogy India történelmi és jelenlegi vívmányai olyan megoldás kulcsai, amelybe az indiai szakszervezetek vezetőit is bevonják. Reménykedünk, hogy hamarosan bölcs megoldást találnak – hangsúlyozza az Európai Baloldali Párt.
(2017. március 18.) Aktív szerepet kell vállalnia a tömegszakszervezetekben, hogy megszilárdulhassanak, és harci szellemük növekedjen. Engesztelhetetlenül küzdeniük kell minden olyan kísérlet ellen, mely megpróbálja a szakszervezeteket a burzsoá államnak alárendelni. A szakszervezetek vezetői gyakran erős tendenciát mutatnak a burzsoá demokratikus rezsimmel való megbékélésre…
Szakszervezetek százai, munkás- és demokratikus aktivisták tízezrei tüntettek, demonstráltak, tiltakoztak. A 13-ak – ma már tudjuk – életfogytiglant kaptak. A kiszabadításukért vívott harcot folytatnunk kell.
Magyarországon – baloldali személyiségek mellett – néhány szakszervezet is kiállt a nyilvánosság elé az indiai munkások melletti szolidaritásával.
Egyenlőtlenség, migráció, demográfia, nacionalizmusok és populizmus
Egyenlőtlenség, migráció, demográfia, nacionalizmusok és populizmus. Ki és mit nyerhet ebből hosszú, illetve rövidtávon? Önszántukból keresnek-e az emberek máshol megélhetést, vagy többszörös és több irányból ható kényszerítő erő nyomására teszik?
Hova vezet, hova vezethet az egyenlőtlenség? Aktuális kérdések, amelyekre Melegh Attila magyarországi szociológus kínál elgondolkodtató válaszokat.
Haragot szültek a brazil puccsista elnök munkásellenes törekvései
( 2017. március 17. )A szakszervezetek és a növekvő tiltakozó mozgalom, amelyet LuizInacioLula da Silva korábbi elnök támogat, megesküdött, hogy harcolni fog a javaslatokért, amelyeket az év második felében tesznek le a kongresszus elé.Temer a kongresszus erős frakcióinak támogatását élvezi annak ellenére, hogy korrupciós vizsgálat folyik ellene, amely veszélyezteti az uralkodó koalíciót.Kb. 1500 demonstráló hatolt be a brazíliavárosi pénzügy-minisztérium épületébe, és órákra el is foglalták az épületet.
A szállítási sztrájk akadályozta a közlekedést az ország legnagyobb városában Sao Paulo-ban, miközben több tízezer ember demonstrált egy központi főútvonalon.A város buszainak csak kevesebb mint a fele járt – jelentette a buszvállalat, bár később közölték, hogy aznap minden busz visszatért az utcákra.A hatból csak kettő vasútvonal működött rendesen, míg három csak részlegesen.Tüntetők – köztük sok tanár – vonult fel Sao Paulo-ban, hogy tiltakozzon a kormány tervezett munkajogi és állami nyugdíjrendszeri megszorításai ellen.A Rio de Janeiro-i demonstráció után tüntetők kis csoportja kirakatokat tört be és összecsapott a rendőrökkel.
A javasolt változások megsemmisítenék a munkabiztonságot, és arra kényszerítenék az embereket, hogy többet dolgozzanak a nyugdíjért, valamint sokak számára csökkentenék a nyugdíj-járandóságot.
A baloldal tehetetlensége Magyarországon
Ez a baloldal pártokat, mozgalmakat, egyesületeket, egyéni és csoportos aktivistákat jelent. Közös jellemzőjük (objektív és szubjektív okokból) a tehetetlenség, a hatékonysàg hiánya, korlátozott hozzáférése a munkásosztályhoz, szektaszerű, «elaggott», véges anyagi és szellemi eszközei, hiányos marxista alapozottsága, stb. Ez a baloldal, mégha kedves is szívünknek, nagy nehézségekkel küzd (hajlamos vagyok feltételezni, hogy a teljes felszámolódás előtt). A szubjektív okok a múlttól a jelenig ívelnek. Ameddig nem tisztázott az út, addig nem lesz változás se.
Orbánnak mennie kell. Csakhogy olyan társadalmi rendszer, hogy Orbán nincs.
( 2017. március 15. ) Azért korlátozzák a véleménynyilvánítás úgynevezett, azaz kapitalista szabadságát, hogy az oligarchák egymás közti harcában csak a csúcsvezetés oligarchái kapjanak támogatást a többiekkel szemben, mind véleményben, mind piaci részesedésben. Azért szívják el az erőforrásokat az egészségügytől, oktatástól, azért éheztetnek tömegeket, hogy saját éhségüket csillapítsák, hogy pillanatnyi békét leljenek a nagy marakodásban..
Túl szabados az oligarchák egymás közti élethalál harcához, és túl engedékeny a “jó nép” kizsigereléséhez. Így hiteltelen az elit számára; s mint jövőtlenül, ostobán és erőtlenül taktikázó hiteltelen azon tömegek számára, akik nem részesednek és nem részesedhetnek az oligarchák nagy nyereményeiben, se úrként, se urat játszható szolgaként. A demokratikus ellenzék kapitalizmust akar, de a kapitalizmus már nem akarja őt..
Persze: adott esetben a vesztes oligarchák, már ha életben maradnak, néznek új csúcsvezetés után..
Botka, vagy Gyurcsány: Ki tudná legyőzni Orbánt 2018-ban?
A Závecz Research ezerfős reprezentatív felmérése azt vizsgálta, hogy az emberek Gyurcsány Ferencet, vagy inkább Botka Lászlót tartják alkalmasabbnak Orbán Viktor legyőzésére.
Sikeresen fizettetne az MSZP a gazdagokkal?
A fősodorhoz tartozó pártok ritkán szánták rá magukat arra, hogy bármely társadalmi réteggel nyíltan konfrontálódjanak – hangsúlyozza Mikecz Dániel politológus lapunknak, amikor a – főként az ellenzéki oldalon – vitát kiváltó, új MSZP-kampányról kérdeztük. “Fizessenek a gazdagok!” – hirdetik ugyanis országszerte a szocialisták.
A gazdagok elleni kampány arra is jó lehet, hogy a szocialisták visszahódítsák a Jobbikhoz vándorolt híveiket. A stratégia azonban nem nélkülözi a kockázatokat, az MSZP elijesztheti a magasabb státuszú szavazóit. A politikai közélet rendkívül megosztott, Mikecz szerint az MSZP-nek attól nem kell félnie, hogy az elriasztott szavazók a Fidesznél kötnek ki. Reális veszély viszont, hogy átpártolnak más baloldali pártokhoz, a liberális jegyeket mutató Együtthöz vagy a Demokratikus Koalícióhoz.
Fidesz: Nem kirívó a havi egymilliós jövedelem
Bármennyire is kampányol az ellenzék, a kormány nem gondolkodik a többkulcsos adórendszer bevezetésén, mert igazságosnak tartja a mostanit.
A Fidesz vezetése a legöregebb
“Nem a Fidesznek van rengeteg szavazója, hanem az ellenzék nem képes arra jelenleg, hogy elérje azokat a szavazókat, akik egyébként nagyságrendileg elegek lennének ahhoz, hogy leváltsák a kormánypártot” – vélekedett Ceglédi Zoltán egy hét eleji beszélgetésen. A fővárosi Gólya Presszóban felmerült, hogy a fiatalok Magyarországon miért nem foglalkoznak közéleti kérdésekkel. Hogyan jutottunk el idáig, rosszabb-e a helyzet hazánkban, mint külföldön? Egyáltalán igaz-e, hogy a magyar embereket nem lehet mozgósítani?
Nem engedi soraiba a Momentum Mozgalom sem a hajdani nyilasokat, sem a volt MSZMP-tagokat, de nem kér azokból sem, akik a rendszerváltás után „kiszolgálták” az önzőnek és korruptnak tartott politikai elitet. A párt külföldről érkező „vagyoni hozzájárulást” és névtelen adományt sem fogad el.
“Földesúradót” vezetne be a Jobbik
A Jobbik úgynevezett földesúradót vezetne be kormányra kerülése esetén – közölte Vona Gábor pártelnök szombati budapesti sajtótájékoztatóján.Az ellenzéki politikus kifejtette, hogy az adó a 300 millió forint feletti éves vagyongyarapodásra terjedne ki és 2002-ig visszamenőleg alkalmaznák.
Nőjogok ellen harcol a Fidesz
A nemek közötti egyenlőség általános érvényesítéséről szóló Mlinar-jelentést például a Fidesz alelnöke és nőtagozati vezetője, Pelczné Gáll Ildikó támogatta, míg párttársai nemmel voksoltak. Ugyanennél a szavazásnál érdekes módon a jobbikos Morvai Krisztina is tartózkodott. Igaz azonban, van arra is példa, hogy a magyar kormánypártok támogatóan voksolnak egy-egy uniós szintű nőjogi ügyben. Ritka kivételként nemrég megszavazták például a Gabriel-jelentést, amely a nők jogairól, illetve az őket érő hátrányokról szólt; igaz, nem Európában, hanem a keleti partnerség államaiban. Amikor tehát más országokat kell elmarasztalni azért, mert a nőket hátrány és kirekesztés éri – például, ahogy a Fidesz által is megszavazott jelentés írja: kevés hely jut nekik a politikai döntéshozatalban – akkor a Fidesz képviselői már készek pozitívan viszonyulni a kérdéshez. A helyzet pikantériája, hogy épp ebben a kérdésben a női miniszter nélküli kabinet, illetve a tízszázalékos nőarányú magyar parlament jeleskedik legkevésbé Európában.
Schulz: Magyarország a demokrácia cinikus és gonosz ellensége
A magyar kormányt kritizálta Martin Schulz, miután megválasztották pártja elnökének és kancellárjelöltjének. A politkus azt mondta: kancellárként ellensége lenne az olyan országoknak, akik megpróbálják visszaforgatni a szabadság kerekét. Többek között Magyarországot is a “demokrácia cinikus és gonosz ellenségének” nevezte.
Elpaksolják ma a népszavazást
Alapvetően két indokra: a kérdések egyértelműségének hiányára, valamint a nemzetközi egyezménybe ütközésre fog hivatkozni ma a Nemzeti Választási Bizottság, amikor minden valószínűség szerint megtagadja a Paks 2 ügyében beadott, öt országos népszavazási kezdeményezés hitelesítését. Noha a jogorvoslati út még nyitva állna az LMP által tervezett, más ellenzéki pártok által támogatott referendum megrendezése érdekében megfogalmazott kérdések előtt, ám a Patyi András bizottsági elnök által jegyzett határozattervezetekből kiderülhet: az illetékes választási szervek szó szerint használják a kormányzati retorikát, csak hogy mindenáron megakadályozzák a népszavazást az atomberuházás ügyében.
81 embert ítéltek börtönre az encsi szocpol-csalás miatt
A Miskolci Járásbíróság 52 tárgyalási napot követően március 17-én hirdetett elsőfokú ítéletet az „encsi szocpolos” ügyként elhíresült büntetőügyben – adta hírül a Cívishír portál.
Újabb személyes támadásoktól tart Pintér Sándor
A belügyminiszter a személye elleni további támadásokra számít – erről ír a Magyar Idők. Miután a közbiztonság további javulása és a kormány migráció elleni határozott fellépése miatt egyes bel- és külföldi körök érdekeit jelentős sérelem éri, további személye elleni támadásokra számít Pintér Sándor belügyminiszter. A Magyar Idők a legutóbbi karaktergyilkossági kísérlet kapcsán kérdezte a tárcavezetőt.
Szögesdróttal kínoztak? – Újabb bizonyítékok a rendőrök brutalitásáról
Az egyik legnagyobb magyarországi jogvédő szervezet, a Helsinki Bizottság három munkatársa február végén két napot töltöttek a szerb-magyar határon. A Horgos és Szabadka környékén várakozó menekültek nekik is arról számoltak be, hogy “kék egyenruhások” különféle módokon bántalmazták őket, és többjükön jól látható külsérelmi nyomok is voltak.
Elkészültek a határvédelmi bázisok
Elkészült a déli határ védelmében résztvevő katonák elhelyezésére szolgáló négy határvédelmi bázis, az utolsó ilyen létesítményt hétfőn adták át Hercegszántón.( Kapcsolódó cikk olvasható a mai összeállítás elején is:    duplázható a létszám… – Szerk.)
Magyarországra jön a migrációért felelős uniós biztos
Navracsics Tibor úgy tudja, hogy a héten Magyarországra érkezik DimitriszAvramopulisz migrációs ügyekért felelős uniós biztos, hogy konzultáljon a határrendészeti őrizetről szóló jogszabályról, melyet a magyar parlament már elfogadott a kormánypárti képviselők voksaival. Ezt Magyarország uniós biztosa az atv.hu-nak adott interjúban mondta el.
Zsúfoltság és balesetveszély egy szociális intézményben
Az alapvető jogok biztosa szerint fel kell gyorsítani a fogyatékossággal élő embereket ellátó intézményekben a helyek kiváltását, és amíg ez nem történik meg, addig is mindent meg kell tenni az emberhez méltó körülmények biztosítására. Egy ombudsmani vizsgálat zsúfoltságot, balesetveszélyt, kényszermegoldásokat tapasztalt egy nyugat-magyarországi szociális intézményben.
Indul az állami élelmiszerteszt
Várhatóan jövő héten lesz eredménye annak a 100 termékre kiterjedő vizsgálatnak, amelyben a Magyarországon, Ausztriában és több nyugat-európai országban forgalmazott azonos élelmiszerek minőségét ellenőrzik – jelentette be Zsigó Róbert, a Földművelésügyi Minisztérium (FM) élelmiszerlánc-felügyeletért felelős államtitkára az Országgyűlés gazdasági bizottságában.
Nem örül az EBRD az árverés-szigorításnak
Akár egy év sikertelen árverezés után sem lehetne a becsérték 90 százalékánál kevesebbért értékesíteni a végrehajtás alatt álló ingatlant. (A változtatást azzal magyarázták, hogy segítséget szeretnének nyújtani annak a mintegy 145 ezer családnak, akik a kilakoltatási moratórium márciusi elejei lejártával a régi szabályok alkalmazása mellett kritikus helyzetbe kerülnének.)
Pénzpiaci körökben ugyanis attól tartanak, hogy ezáltal a hitelintézeteknek komoly ingatlanportfólió maradhat a nyakán.
1300 milliárdos forrás áll a magyar tudomány és innováció rendelkezésére
Megközelítőleg 1300 milliárd forintos forrás áll a magyar tudomány, kutatás-fejlesztés és innováció rendelkezésére 2020-ig – jelentette ki a Nemzetgazdasági Minisztérium európai uniós források felhasználásáért felelős államtitkára hétfőn Pécsett.
Vigyázat adatlopás! – Az OTP figyelmeztetése
Interneten terjedő adathalász levéllel próbálnak ismeretlenek banki ügyféladatokhoz jutni – közölte az OTP Bank hétfőn.
A jövő év második felében elhallgathat a Simicska Lajos érdekeltségébe tartozó Lánchíd Rádió is, mivel lejár a szerződése a legnagyobb frekvenciacsomagjára.
Köveket dobáltak a rendőrökre
Több ezren tüntettek vasárnap estig Párizsban a rendőri erőszak ellen. A megmozdulás résztvevői amiatt is tiltakoztak, hogy az erőszakot elkövető rendőröket rendre nem vonják felelősségre.
A rendőrség adatai szerint a demonstráción mintegy 7500-an vettek részt. A tüntetésre szakszervezetek, antirasszista szervezetek, baloldali pártok, illetve emberi jogvédők hívtak fel. A résztvevők a város keleti része felől, a Nation tértől haladtak a Centrumpba, a Place de la République-re. A francia fővárosban másodízben tartottak hasonló megmozdulást.
Átlép Trumpon a zöldgazdaság
Amerikát nem érdekli Donald Trump elnök rekarbonizációs, vagyis a szénalapú energiatermelés újraélesztését célzó gazdasági víziója: az amerikai energiaszektor olyan irányban fejlődik tovább, mintha az USA-ban tavaly ősszel semmilyen politikai változás nem történt volna. A jelek szerint a világ legnagyobb gazdasága meglehetősen öntörvényű, egy elnökválasztással nem lehet kitéríteni a pályájáról.
Radnóti-díjat kapott Beer Miklós
Radnóti Miklós Antirasszista Díjat kapott Beer Miklós. A váci megyés püspök hivatali elfoglaltsága miatt nem tud részt venni a
március 21-i ünnepségen, ezért Hanti Vilmos, a Magyar Ellenállók és Antifasiszták Szövetsége (MEASZ) elnöke a váci püspökségen már pénteken átadta a díjat.
Új püspököt nevezett ki Ferenc pápa
John Gordon MacWilliam misszionáriust, a Fehér Atyák papi kongregációjának tagját nevezte ki Ferenc pápa a Szaharát is magában foglaló laghouati egyházmegye püspökévé Algériában..A 69 éves John Gordon MacWilliam személyében Algériának most először lett olyan püspöke, aki nem arab és nem is francia származású. MacWilliam angol, Wimbledonból származik. Ami viszont még érdekesebb, hogy mielőtt misszionárius lett, 17 éven keresztül katona volt, komoly karriert futott be, az őrnagyi fokozatig jutott el. Egyházmegyéje változóban van, egyre több fekete-afrikai menekült él itt, akik közül már nem mindenki frankofón.
Durva adatok a magyarok szexelési szokásairól
A válaszadók átlagosan 13 évesen nyúltak magukhoz először, 17 évesen veszítették el a szüzességüket, és eddig 7 szexuális partnerük volt életük során. A válaszadók legnagyobb részének, 18,1 százaléknak 11-20 szexuális partnere volt élete során, a több mint 50 partner választ 4,8 százalék jelölte be, 3,1 százalék ugyanakkor még soha nem szexelt senkivel.
Nézze meg, mennyire boldogok a magyarok
Norvégia a legboldogabb ország a világon, az amerikaiak szomorúbbak lettek, és a boldogság nem csak a pénzen múlik – ez derült ki a világ országait rangsoroló idei tanulmányból. Magyarország a 75. helyen szerepel a listán, tavaly a 91. helyen végzett a felmérésben. A Föld országait a lakosság boldogsági szintje alapján sorba állító jelentés megállapította: Norvégia annak ellenére is megszerezte a vezetést, hogy a gazdaságában kulcsszerepet betöltő olajár mostanában kedvezőtlenül alakul.
Ki a világ leggazdagabb embere?
Idén is Bill Gates a világ leggazdagabb embere a Forbes listáján, jelenlegi vagyonát 86 milliárd dollárra becsüli az amerikai üzleti magazin.
A lista 1850 olyan személyt sorol fel, akinek becsült vagyon eléri az 1 milliárd dollárt. A magyar származású Soros György a 33. helyen áll 25,2 milliárd dollárra taksált vagyonnal (tavaly 24,9 milliárdra becsülték befektetéseinek értékét, akkor ez a 23. helyezéshez volt elegendő).
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.